經數:一七三九

經名:新華嚴經論卷第三十六

頁數:九七一

上      欄

示善知識之國土名[&FFFF]#根. 四示善知識所居

之城名普門. 五擧善知識名號曰普眼. 六致

敬辭去. 隨文釋義者. 推德令善財昇進如歎

德中. 有八行經. 如文具明. 國名[&FFFF]#根者. 表

善知識第六般若深固徹衆生源故. 如[&FFFF]#根

深固徹於大地至水際故. 取堅實穿達義. 以

類智慧觀達世出世法皆微源底故. 城名普

門者. 明以普眼遍知諸法. 依法主立名. 長者

名曰普眼者. 智慧過人天. 名之爲長者. 世及

出世無不遍知. 名爲普眼.  已下勸令往詣. 如

文自具

第一正入當位法門中. 爾時已下至我唯知

此令一切衆生普見諸佛歎喜門. 於此段中

約分爲八門. 一正念善知識敎思惟昇進. 二

往[&FFFF]#根國推問心覓普門城. 三在衢路見長

者正申所心. 四長者授與善財所行之事. 其

所行事有四. 一善治衆病. 二善說對治諸根

法門. 三善和合諸香供養普見諸佛. 四推德

昇進隨文釋義者. 其城雉崇峻重堞. 最高

曰雉. 雉重曰堞. 城高曰崇. 難昇曰峻. 明此善

知識住第六行中智慧重重無盡尊高難入故.

衢路寬平者. 三空智慧蕩無涯際. 世及出世

智無不周. 善治諸病者. 世間四大不和病以

湯藥治. 如煩惱病以五停心觀十波羅蜜治.

善和合諸香者. 以戒定慧解脫法身智身香.

隨根普熏. 自佛出現. 如上之事. 皆約事表法.

有事有法. 皆含世間出世間二義. 如十住中

第六正心住. 以海幢比丘入寂滅定身出化

雲遍周饒益. 表第六住中般若寂用無□門.

中      欄

今此十行位中. 第六般若善現行中. 擧純用

是寂. 得成就寂靜身語意行. 如上能療治衆

病者. 實有是行. 表法者. 風病明想念多者. 以

數息對治. 引令內止方便令所緣所息. 順無

作定顯智用神通利化一切. 黃病者. 表貪欲

多者. 對以不淨觀. 痰熱病者. 表愚癡多者. 對

以十二緣生觀. 鬼魅病者. 表取著妙相不離

魔業及天報神通對以空觀. 蠱毒者. 表一切

有所得心能生一切諸纏害業. 愛業喩水. 瞋

業喩火. 如是等病皆能對治. 如和合諸香者.

亦實有如是行. 表法者. 卽明智慧善說敎香

令熏破諸惡報業故. 隨諸惡業爲臭. 隨智慧

行爲香. 如辛頭波羅香者. 辛頭卽阿□達池

西面金牛口中所出大河. 流入信度國. 波羅

者. 此云岸也. 明此香出此河之岸上. 表此第

六善現行三空智慧四辯無□如彼大池涌出

四河潤澤大地復成大海. 一切戒定慧解脫

解脫知見五分法身香. 皆生其中. 若有衆生

聞而入信. 皆得度脫超昇彼岸. 經擧其一. 餘

三河准之倣之. 阿盧那跋底香者. 此云赤色

鮮明香. 表赤色是南方正色. 又表□爲虛無

爲日爲明爲心. 以□法心故. □猶麗也. 像

此位三空四辯無相智慧光明. 麗於一切衆

生心境. 皆得智慧解脫香故. 烏洛迦□檀香

者. 烏洛迦. 蛇名. □檀者. 香樹也. 明此蛇最

毒常患毒熱. 以身□此香樹其毒氣便息. 表

若有衆生聞說心境俱空. 本無體相無有處

所. 一法可得之香. 信而悟入. 一切煩惱毒熱

自然淸淨. 餘香如名可解. 如是八種智慧香.

下      欄

熏諸衆生邪見識種. 令依八正道行入如來

智慧香故. 善男子. 我唯知此令一切衆生普

見諸佛歡喜法門. 明如上對治諸法智慧開

諸佛智慧方便皆令衆生入佛智慧皆歡喜故.

已下明推德昇進. 此名第六善現行中善知

識以般若波羅蜜爲主餘九爲伴. 若約智門

中諸位同治. 若約位門中治隨行寂用不自

在障. 令隨行成就寂靜身語意行純淸淨故

第二推德昇進分中. 從如諸菩薩已下至辭

退而去有九行半經. 約分爲四門. 一推德昇

進. 二示善知識所居方所及所居之城名多

羅幢. 三擧其王名無厭足. 四敬辭而去. 城名

多羅幢者. 此名明淨. 約化主立名. 以第七無

著行中以出世間淨智慧. 善入世間作慈悲

主. 善知諸根化身同事不忘接生故. 王名無

厭足者. 利生無厭故因行成名. 餘如文自具

第一正入當位門中. 從爾時善財童子已下

至我唯得此如幻解脫. 此一段經約分十四

門. 一正念善知識昇進. 二往多羅幢城. 三問

衆人其王所在. 四衆人答言今在正殿.  五善

財往詣遙見彼王處那羅延金剛之座. 六見

王報嚴身殿皆是衆寶七. 見王苦其罰惡痛

切難當. 八善財心生疑惑. 九空中天告用善

知識言. 令除疑惑. 十善財疑除往詣王所頂

禮正申所心. 十一其王執善財手將入宮中

令觀報境. 十二其王擧如幻解脫門化現其

身自作惡業受種種苦令實衆生心生惶怖起

諸善根發菩提心. 十三其王自申所行常於

身口意乃至一蚊一蟻不生苦害之心肉復人

經數:一七三九

經名:新華嚴經論卷第三十六

頁數:九七二

上      欄

耶. 十四推德昇進. 阿那羅王者. 此云無厭足

也. 如十住第七住慈悲位. 以休捨優波夷表

之. 此十行第七慈悲行以無厭足王表之. 以

明治惡人之行. 自化作惡自苦治之. 令實衆

生厭世修德成菩提道. 第七□向以觀世間

主之. 第七遠行地中. 以夜天名開敷樹花主

之. 如是皆是隨位成就慈悲之別名. 自餘如

經具明. 此是第七善現行善知識. 以方便波

羅蜜爲主. 餘九爲伴. 約智門中諸位通治. 約

位門中以治處生死中染淨二行不自在障.

令得住生死中大智大悲得自在故

第二推德昇進門中. 從諸菩薩已下至辭退

而去有八行半經. 約分四門. 一推德昇進. 二

示善知識方處及所居之城名爲妙光. 三擧

善知識王名大光. 四頂禮辭去. 經云城名妙

光者. 此同第八住第八地無功智慧妙用. 是

本位之中差別智滿. 王名大光者. 名根本智.

自餘如文自具

第一正入當位法門中. 從爾時善財童子已

下至我唯知此菩薩大慈爲首隨順世間三昧

門. 於此一段經約分爲十五門. 一念善知識

敎思惟昇進. 二漸次遊行人間城邑. 三然後

乃至妙光大城. 四問人心覓所居人咸報言

今此城是. 五善財得聞城所居住處歡喜踊

躍. 六明善財入妙光城所見依果報境衆寶

莊嚴. 七明善財見如上少境及男女諸. 六塵

境界皆無愛著但一心思惟究竟之法. 八漸

次遊行見大光王所住之處. 九見王依正二

報身土莊嚴. 十善財五體投地頂禮其足. 十

中      欄

一正申所心. 十二王告善財所行之行名菩

薩大慈幢行. 十三妙光城隨心所見淨穢不

同. 十四王入大慈爲首隨順世間三昧門. 時

所有報嚴寶地宮殿皆六種震動. 樹林低首

泉涌歸王. 萬姓天人龍神恭敬. 夜叉羅刹咸

起慈心. 八部諸王無不頂敬. 皆生歡喜發起

善根. 以此大慈爲首三昧之力法如是故. 十

五推德令善財昇進隨文釋義者. 漸次遊行

或至人間城邑聚落曠野巖谷然後乃至妙光

大城者. 明周巡觀照治前位中智劣大悲不

圓滿習. 治令智悲均平. 智悲自在方至第八

無功妙用之行城故. 問衆人言妙光城今在

何處者. 明以觀照之力智悲齊等猶不自識.

是故須問舊住之人. 表無功之位智悲難會.

衆人咸報言妙光城者. 今此城是大光王之

所住處者. 明善財契會智悲自在如王之門.

善財歡喜者. 入法樂也. 作如是念已下. 息念

必當更聞勝法菩薩所行. 作如是十種念已

入妙光城. 明以前第七行中修世間慈悲之

行入第八無功智之城. 名入妙光城. 爲明達

智朗然大慈增廣. 已下入城所見寶嚴地樹宮

閣臺觀池沼等. 皆明入此行門約智非報生

一不虛來. 皆以慈宮智殿觀樓種種智閣法

性行花七菩提塹八正道水隨菩提行樹防護

一切衆生身口意. 業以爲垣牆. 一如十□向

初配當□□者是垣. 上傾看之孔也. 皆以寶

嚴. 此七重. 以七菩提行之所報成. 擧七數倣

此. 其城縱廣一十由旬. 由旬者. 若約佛本行

集經第十二云. 以七微塵成一[&FFFF]#□塵. 七[&FFFF]#

下      欄

□塵成一[&FFFF]#女頭塵. 七[&FFFF]#女頭塵成一羊毛

頭塵. 七羊毛頭塵成一牛毛頭塵. 七牛毛頭

塵成一□. 七□成一□. 七□成一芥子. 七

芥子成一大麥. 七大麥成一指節. 七指節成

半尺. 二半尺成一□. 四□成一弓. 五弓成一

丈. 二十丈名一息. 八十息成一俱盧舍. 八俱

盧舍成一由旬. 計此方尺量. 二里餘八十步.

當一俱盧舍. 八俱盧舍爲一由旬. 一由旬合

有一十七里. 其城一十由旬者. 合東西南北

一百七十里. 若准其城內有十億衢道. 一一

道間皆有無量萬億衆生於中止住者. 卽非

是此世間小由旬量之所能容. 卽是以根本

智爲大城. 一 卽十故. 體用徹也. 差別智爲

衢道. 十智之中. 一中有一億同別之用乃至

無盡. 八正道爲八門. 四八三十二. 明十波羅

蜜七覺分. 八正道分共爲進修十住十行十

□向. 和合圓融智悲二行. 令使自在. 號根本

智. 曰大光王之. 隨諸衆生根品上中下見. 名

妙光大城. 廣狹不同淨穢差別. 所有衆寶莊

城及地樹宮殿. 總約智悲報生. 如文自具. 此

城有一樓閣名正法藏. 大光王常處其中者.

此是差別智之之報境. 根本智自在王. 常處其

中. 善財見大光王去所住樓閣不遠. 於四衢

道中坐如意摩尼寶蓮華藏廣大莊嚴師子之

座者. 此明四智四無量四攝法引接衆生爲

四衢. 以南北東中通過大道. 名爲四衢. 此一

四衢攝多道路. 乃至百千. 總以一四衢收故.

以隨意接生皆令無垢故. 以如意離垢寶以

爲其座. 以行無染故. 號蓮花[&FFFF]#璃爲座足者.

經數:一七三九

經名:新華嚴經論卷第三十六

頁數:九七三

上      欄

明智隨萬行明淨無障. 金繒爲帳者. 表智隨

慈含育衆生. 寶網者以約妙說敎網報生也.

天衣以爲[&FFFF]#[&FFFF]#者. 以智無依爲座體. [&FFFF]#[&FFFF]#者.

有文綵[&FFFF]#也. 以智無依. 具足四無□辯之文

章. 引接衆生故. 其王於上結跏趺坐者. 智悲

二業交徹自在. 二十八種大人之相者. 明十

住十行二位智悲已修. 猶有十□向未滿. 以

此未具三十二相. 明以三賢位極方成轉輪

王之三十二相故. 此約智境不動念. 而和會

諸位同異總別之義也. 必不得作. 如情延促

量也. 卽全虧經意. 設此經敎. 金輪王卽如隨

好光明功德品中所說金網轉輪王. 此轉輪

王於百千億那由化佛刹微塵數世界中敎化

衆生. 此王放摩尼□中淸淨光明. 若有衆生

遇斯光者. 皆得菩薩十地位. 成無量智慧光

明. 得十種淸淨眼. 十種淸淨意. 八十隨好者.

以隨好上界梵天王同得是世間好故. 非同

三賢位滿三十二相八十種好. 如頂生王等.

是轉輪王. 以凌帝釋便失神通. 仍居退墜. 此

是三乘中一四天下小金輪王也. 亦有三十

二相八十種好. 皆具福相. 就中不同. 如此十

行中大光王是人王攝化境界. 周滿十方百

千萬億那由他世界. 悉皆化現普資引接故.

如三乘中金輪王但化四天下人不及諸天.

此十行中第八難得行爲人王. 攝化十方無

邊境界及上界天王人天六道. 無不遍攝故.

以得佛智故. 已下歎王福智二業. 如文具明.

經云. 亦如虛空顯現種種法門星象者. 明主

方神以方隅成法. 卽八卦九宮是也. 上方乾

中      欄

像其中二十八宿及十二時支幹及日月五星

諸列宿等. 皆有法則. 其世人王法之以施德

令. 佛以取之用表說法. 自除如文自具. 其座

前種種珍寶周滿衢路者. 是王所施之物. 如

經廣明其王身如金山者. 應眞色也. 以淨智

內明行慈祐物之所感也. 端正女人皆具六

十四能未詳. 我淨修菩薩大慈幢行者明從

十行之初至第六行修行出世智慧之門. 從

第七行至此第八行前. 修處世慈悲起智之

行. 至此第八行處世無功用智現前. 常以大

慈悲爲首. 智隨破惑. 名之爲幢. 從此已去至

於第十行中. 遍行外道. 以大慈悲行乃爲九

十六種外道身. 我皆爲之接諸邪見. 是一終

行滿故. 淨名經云彼外道六師所墮汝亦隨

墮. 乃可取食. 王言. 我於無量百千佛所難

此法思惟觀察修習莊嚴者. 意斷善財疑也.

前十住中第八童眞住. 見毘目瞿沙仙人. 亦

五體投地. 於此第八行中見大光王. 亦五體

投地者何也. 意明此位修悲至智總五位通

該. 以表智悲普遍故以此表之. 但五位中第

八位. 皆明菩薩行圓. 從此第八位已去皆修

如來十種力用自在. 以五位中第十位皆是

智波羅蜜爲主. 餘九爲伴故. 從此已去後位

任運自成. 其大光王入菩薩大慈爲首三昧.

顯所行慈心業用饒益自在. 令後學者倣之.

以明無依之智入等衆生心與之同體無有別

性. 有情無情皆悉同體入此三昧所感業故.

令一切衆生及以樹林涌泉悉皆歸流悉皆低

枝悉皆稽首. 夜叉羅刹悉皆息惡以明智隨

下      欄

一切衆生皆與同不其業用一性無二. 如世間帝

王有慈悲於人. 龍神順伏鳳集□祥. 何肉人

焉. 而不歸仰. 肉此大光王. 智徹眞源行齊法

界. 慈心爲首. 神會含靈. 與衆物而同光. 爲萬

有之根本. 如摩尼寶與物同色. 而本色不違.

如聖智無心以物心爲心而物無違也. 明同體

大慈悲心與物同用對現色身而令發明故. 山

原及諸草樹無不□轉. 向王禮敬陂池泉井.

及以河海悉皆騰溢流注王前者. 以智境大

慈法合如此. 若衆生情識所變之境. 卽衆生

不能爲之. 如蓮華藏世界中境界. 盡作佛事.

以是智境非情所爲故. 聖者以智歸情. 令有

情衆生報得無情草木山泉河海悉皆隨轉以

智□轉以末爲本故. 如世間有至孝於心水

池涌魚冬竹抽[&FFFF]#. 尙自如斯. 肉眞智從慈者

歟此第八行中明智從悲行用故. 以是列衆

之中先標十千龍王. 以爲衆首者. 表智□遊

空垂慈雨法. 以龍遊空興雲注雨表之次如

他化自在天王已下諸衆皆明. 以大慈爲首.

三昧業用所招之衆. 如文具明. 從頂禮於王

已下有四行半經. 明攝化廣狹及推德善財

昇進. 此是第八難得行善知. 以願波羅

蜜爲主. 餘九爲伴. 約智門中諸位通治. 約位

門中治第八行中智悲不自在障令得自在.

大慈爲首智爲先導. 已前以慈修智. 已後第

九十二位以智行悲. 前十住中亦如是. 後十

向十地亦倣此意明以無功之智用成慈悲等

衆生之業用無自功可成. 如來十力四無畏

任運自至

經數:一七三九

經名:新華嚴經論卷第三十六

頁數:九七四

上      欄

第二推德昇進中. 從如諸菩薩已下至辭退

而去. 可有十六行經. 約分五門. 一推德於先

令善財昇進. 二示善知識方所. 三擧善知識

所居城名曰安住. 四擧善知識優婆夷名爲

不動. 五致敬辭退而去. 隨文釋義者. 有一王

都者. 明此位是第九法王子菩薩所居. 故號

王都. 凡五位中. 第九位皆是法王子位得說

法自在. 優婆夷者. 是淸信女也. 年已長大.

二十已上不嫁自居. 修德離俗無染淸潔. 號

優婆夷. 名不動者. 明此女人自發心來經閻

色提微塵數劫所生之中. 於世五欲及以瞋

恨更無所動. 名爲不動

第一正入當位法門. 於此段中. 從爾時已下

至我唯得此心一切法無厭足三昧光明爲一

切衆生說微妙法皆令觀喜. 於此段中約分

十七門. 一念善知敎思惟昇進. 二如是思

惟善知識衆善深恩悲泣流淚. 三善財童子

如是悲哀思念之時有隨逐覺悟菩薩如來使

天於虛空中便加勸譽令往安住王都. 四從

彼智光明三昧起漸次遊行至安住城. 五周

遍推心不動優婆夷. 六衆人咸告之言. 此是

童女在其家內父母守護. 七善財聞已往詣

不動優婆夷所入其宅內見其依報所居. 八

□堂宇光照其身得五百三昧門. 九次觀正

報身相殊勝. 十明善財說頌歎德正申所心.

十一優婆夷正說自行之法. 十二善財所請

三昧境界云何. 十三優婆夷自說自行本因

發起時劫緣起. 十四正說空中佛爲說法. 十

五自說發心已來經閻色提微塵數劫. 於爾

中      欄

所劫中修世間出世間一切衆技. 藝法. 未曾

廢捨一文一句. 十六優婆夷問善財得見菩

薩心一切法無厭足莊嚴門不. 善財答云欲

見. 十七優婆夷入此三昧不可說佛刹微塵

數世界六種震動悉皆淸淨[&FFFF]#璃所成. 善財

皆見已下推德昇進. 隨文釋義者. 問曰. 何故

此位念善知識悲泣流淚何意. 答曰. 爲明從

智修悲滿佛十力故. 又問曰. 此位善知識何

故爲女人. 答曰. 如下文云. 過去有佛號曰脩

臂. 脩者. 長也. 明引接義. 表此從無功之智以

願波羅蜜行慈接引一切衆生. 故王名電. 授

者. 是智也. 爲明智能破迷見道速疾如電光

也. 唯有一女者. 慈悲也. 明第六行至第七行.

以悲修智. 自第八行已去以智修慈故. 故以

王女表之. 是童女者. 第八住第八行已前慈

悲位. 猶有染習. 此第九住第九行. 從智起悲

無有染習故. 故以童女表之. 在家父母守護

者. 以方便爲父. 智度爲母. 以守護慈心爲女.

無染障故. 淨習障至十一地. 方無如十定品中

[&FFFF]#頂菩薩猶三心推覓不見普賢者其樣式是

也. 善男子. 我得菩薩難□伏智慧藏解脫門

者. 明第九法師行中善□邪論. 已入如是十

力智分故. 如下文云. 我於彼佛所. 聞如是法

心一切智. 心佛十力心佛辯才. 又以法師位

中. 表素潔淸高慈悲和悅謙下無慢. 以女表

之. 非卽女也. 善財入其宅內見彼堂宇金色

光明普皆照曜者. 明此第九法師位悲室敎

光所燭故. 觸善財身卽得五百三昧門者. 一

了相本淨自體光明. 二達心境無依不居空

下      欄

有性自寂靜. 三如是三昧能於世間無所染

著. 四普眼捨得三昧者. 明智眼無依名之爲

捨. 善知萬有名之爲得. 五如來藏三昧門者.

明一智之內含容萬德. 擧此五數. 以明五百

都含五位五百法門善財入此三昧. 如七日

胎者. 同此位中以智入慈柔和□適悅也. 一

切衆生見此女人皆無染著心一切煩惱自然

消滅者. 明智相福資仁慈端正無染愛業以

受其身所生其身無有□相. 天人恭敬見者

惑亡. 善財以一行頌. 歎此女人修戒忍精進

三種行得光明照世間身. 如經具明. 優婆夷

入定顯心一切法無厭足. 三昧門令善財見.

如文具明. 不空輪三昧者. 須學世間出世間

皆具足故. 十力智輪三昧者. 會佛差別智輪

滿故. 佛種無盡藏三昧門者. 智無不含化無

斷絶故. 此三三昧是總. 一萬三昧是別. 明一

多相容自在入因陀羅網敎門. 已下推德昇

進. 此是第九善法行中善知識. 以力波羅蜜

爲主. 餘九爲伴. 約智門中諸位通治. 約位門

中治說法不自在障令得自在

第二推德昇進中. 從如諸菩薩已下至辭退

而去. 有十五行半經. 於中約分四門. 一推德

令善財昇進. 二示善友方所及擧城名都薩

羅. 三擧善友之名行爲出家外道名爲遍行.

四禪敬辭去. 隨文釋義者. 城名無量都薩羅.

都云喜樂. 薩羅至出生. 謂此城出生無量喜

樂等事表. 此善知識智度圓滿行同十地已

終佛果遍行諸行宜應所見. 普現其身同彼

行門. 接生利俗皆令歡喜故. 城名出生無量

經數:一七三九

經名:新華嚴經論卷第三十七

頁數:九七五

上      欄

喜樂等事. 號出家外道名爲遍行者. 智齊佛

果名爲出家. 爲化邪流示同邪見. 名爲外道.

益衆生行及以三乘盡同其事. 名爲遍行. 所

行無染. 名爲出家. 以菩薩行中化邪不化正.

名爲外道. 處行無染. 名爲出家. 乃至九十六

種外道我皆爲之南方義如初釋

第一正入當位法門中從爾時善財童子已下

至我唯知此至一切處菩薩行. 總分五門. 一

念善知識思惟昇進. 二漸次遊行推心善友.

三見在山上平地經行. 山頂是智. 平地是法

身. 表不離法身大智同於邪見. 四往詣致敬

正申所心. 五遍行善友善財所行之法. 隨

文釋義者. 言外道名遍行者. 菩薩化邪不化

正名爲外道. 凡所修進未至究竟. 一乘法界

理智妙行. 一多同異自在身土交徹十方世

界如因陀羅網門. 皆是外見. 如是通凡及聖.

盡以同行方便引之. 名爲遍行外道. 行卽如

此孔丘莊老之流亦是其類. 如[&FFFF]#名隱相隨

類而行衆生. 但受其益總不知. 誰是誰非 . 如

是之行. 常遍十方. 無時不現. 如影隨形. 如響

應聲. 非往來之質以智通萬有. 常對現色身.

如下文云. 我已成就普觀世間三昧門. 已成

就無依無作神通力. 已成就普門般若波羅

蜜. 我普於世間種種方所種種形貌種種解

行饒益衆生. 乃至普遍一切諸趣雖在世間

常行利益. 時諸人衆不知從何而至. 不知不

覺. 是何人流. 有衆生處一切行遍故. 此是眞

實行善知識. 以智波羅蜜爲主. 餘九爲伴. 此

位治於生死中行不自在障令得自在. 餘廣

中      欄

意如文. 前十住是入佛所住法門之樣. 此十

行是普賢行之樣式. 十地倣此而成十□向

是以此十住十行中. 和融慈悲願力起智興

悲. 令使不偏修出世涅槃及染淨二障. 使得

常居十方一切生死海中. 依自體法界佛果

普賢大行. □常充滿如因陀羅網境界無□

門故. 以是安立乎. 十□向門. 和會智悲世及

出世. 咸使融通依本自在故. 使偏修定業心

出世者. 和融無量想念. 起大智用無定利故.

安立十□向. 使權學菩薩不一向妄心他方.

別有佛淨土故. 安立十□向. 使得常居寂定

身□遍滿一切生死攝化衆生故. 起十□向.

使想念十方一切衆生數受想思惟憶念流注

飄動. 便成智用. 起十□向. 使微小如芥子許

福田. 令遍滿十方充滿法界. 起十□向. 令使

世間諸見及微小神通成普賢大用. 起十□

向. 令使八住八地智增菩薩憶念本願廣利

衆生方便起大神通力. 遍興大利不住淨智

中. 起十□向. 令使初發心菩薩起如來大願

具佛功德. 起十□向. 廣如十□向品說. 若無

此十□向門. 一切發心者. 總住二乘地. 無有

菩薩得成佛道具普賢行也. 初地菩薩依此

三法. 以殊勝願力發心一依前三法. 加行昇

進. 至其功畢道滿如初發心. 以明智不遷

時日歲月不遷. 還如慈氏返指文殊. 明果不

移因也. 便見自身入普賢身中. 明普賢行亦

不離因內故. 慈氏云. 我當來下閻色提. 汝與

文殊還來見我. 明來世與今時不移. 此乃約

智實論. 不同情識妄想虛變生多劫. 見一乘

下      欄

之行見道. 在初發心位初也. 加行在初疑心

見諦之後. 以此果行相資. 方成萬用自在. 三

乘道前三賢菩薩有漏發心地上方成見道.

十一地妙覺如來. 又云. 三千大千世界爲佛

報境. 未通法界無限之境. 互參無□門已下

推德昇進十□向位

新華嚴經論卷第三十六

新華嚴經論卷第三十七

長者李通玄撰

善財童子善知識十□向位. 從推德昇進中

自如諸菩薩摩訶薩已下. 至辭退而去. 皆作

五門. 已下諸位倣此例然. 一推德令善財昇

進. 二示善知識方處國名廣大. 三擧善知識

號曰□香長者名優[&FFFF]#羅華. 四勸善財往問

五致敬辭去. 隨文釋義者. 歎德中以無□願

住一切劫得如帝網諸無等行者. 卽是十□向

中願行方便. 又以善知衆香法門和合香藥

以充賣□. 以表□向和合. 智悲生死涅槃染

淨想念分別. 總成一丸定慧解脫知見香. 生

死涅槃總自在. 如此合香. 以其衆香合爲一

丸. 互相資益皆無自性. 不失自德同異自在.

此將□香長者. 靑蓮華表十□向和融理智

大悲大願萬行總別自在總爲一丸. 義無著

故. 南方義如前十住初釋也. 國名廣大者. 廣

興大願. 起行無邊普接一切群品故. 此願是

萬行之風. 令行無邊故. 又願是智風. 令一切

經數:一七三九

經名:新華嚴經論卷第三十七

頁數:九七六

上      欄

想念成大智神通自在用故. 願是開敷一切

三昧定風. 引發滯染淨衆生. 令無所依得無

依智寂用自在遍一切衆生故. 如十住之首.

以妙[&FFFF]#山而表無相智慧. 十行之首. 以三眼

國比丘而表. 明行出纏 . 十□向之首. 以合香

長者而表□向和融智悲萬行涅槃生死. 此

是隨位意趣. 思之可詳其意. 此五十三善知

識. 皆是昇進修行意趣. 甚須知之. 不妄修學

此□香是表十□向. 以大願和融十住十行

理智慈悲入於生死一切無□法界門. 名號

靑蓮花. 表行不染生死不染涅槃於二不二

而中不汚如靑蓮花. 要以□泥濁水之中而

生不染泥水之性色香第一. 明菩薩以此大

願□向力故. 處於生死□泥之中方始成法

界佛果普賢萬行功德果報. 色香第一餘[&FFFF]#

能勝. 諸花中靑蓮花爲色香殊勝. 如諸行中

以十□向和融生死涅槃智悲萬行爲一法

界. 敎化一切衆生皆令無苦顯大智香. 此爲

殊勝. 餘別心出世者. 皆悉不如故. 以靑蓮花

合香長者表之令易解故

第一正入當位法門中從爾時善財已下至我

唯知此調和香法. 於此段中以立五門. 餘下

諸位亦倣此樣例然. 一正念善知識敎思惟

昇進. 二漸次遊行至長者所. 三致敬禮足. 四

正申所心. 五長者說其自行授與善財. 隨文

釋義者. 從爾時善財童子已下有十大願門.

明入□向以願和融一切眞俗染淨智悲無□

之門. 漸次遊行者. 昇進也. 至廣大國者. 以

願起智興無盡行接引衆生也. 乃至如十方

中      欄

世界微塵刹中. 一一塵內有無盡佛法及身

行接引衆生. 一切十方國刹塵中. 悉皆如是.

如帝網重重無盡. 以願行廣大. 國名廣大. 於

第四正申所心門中. 長者答言. 我善別知一

切諸香有二義. 一實知世間諸香. 二以香

表法. 一寶知諸香者. 卽經所說. 所謂一切香

總體. 燒塗末是別陳. 香王出處已下是隨生

業類. 所生諸香且如已下人間有五種香. 羅

刹中一種香. 天中有四種香. 總共有十種香.

其功能如經自具. 以將如上諸香表十□向.

香爲明香性無依能發衆善滅一切惡. 明大

願無依能興無量善根故. 起無量大智之雲

雨無量白淨法雨. 行無量大慈悲行. 化無量

衆生. 令得滅苦發無上意. 若無大願不成發

起大菩提心. 設修解脫悉皆二乘. 人間有香

名爲象藏. 此香因龍□所生燒之一丸起大

香雲彌覆王都. 於七日中雨細香雨若霑著

身身則金色者. 表如十住位中初發心時. 以

七覺之香起大願雲. 廣興悲行. 普覆一切衆

生心一切智. 以止觀龍與十二有支煩惱共

□. 徹空無際生智慧火燃大智香. 起慈悲雲

雨白法雨. 衆生霑有卽初發心時便成正覺.

若著衣服宮殿樓閣亦皆金色者. 明因起大

願□向香所有一切世間忍辱慈悲觀智總會

法界自在白淨法故. 若因風吹入宮殿中. 衆

生嗅者七日七夜離諸憂苦. 不驚不怖不亂

不□慈心相向志意淸淨者. 明轉轉而開亦

皆歡喜發大願門起七覺意. 我知是已而爲

說法者. 明欲勸衆生發無上覺心者. 要先勸

下      欄

發廣大願□向. 起堅誠誓願之心. 先敷三十

七品覺行華. 方堪爲說至眞之道. 如是勸修

萬無失一. 摩羅耶山者. 此山在南天竺境摩

利伽耶國. 此國依此山立名. 此山多出白□

檀香. 此山出□檀香名牛頭. 若以塗身設入

火坑. 火不能燒. 明治地住以起大願力及□

向力. 以上上十善法身無性之理以成戒體.

用塗其身. □向入生死火坑. 貪瞋愛火不能

燒害. 海中有香名爲無能勝. 若以塗鼓及諸

螺貝. 其聲發時一切敵軍皆自退散者. 明修

行住以法忍成就. □入生死海中敎化衆生.

以忍辱心聞一切善惡聲音鼓. 惡邪怨敵自

然退散. 阿□達池邊有比水香名蓮花藏. 其

香一丸如麻子大. 若以燒之一丸香氣普熏閻

色提界. 衆生聞者離一切罪戒品淸淨. 明生

貴住達三界業皆無障□. 常生佛家無垢淸

淨. 此同第四地位得出三界業. 以本四弘誓

願之心. □入生死四流大池中. 敎化一切比

溺生死衆生. 皆無染著名蓮花藏. 演微妙法

香遍熏十方. 聞者罪滅戒品淸淨. 雪山有香

名阿盧那. 是赤色香也. 堪以染緋. 若衆生嗅

此香者其心決定離諸染著者. 此是足方

便住禪波羅蜜門. 以大願□向生死令諸衆

生離諸染習禪波羅蜜得入離垢三昧. 以雪

山表是禪定體自白淨無垢體故. 羅刹界中

有香名海藏. 其香但爲輪王所用. 若燒一丸

而以熏之王及四軍皆悉騰空者. 明表以第

六正心住. 以三空智慧爲羅刹□入生死海.

以般若輪王燒智慧海藏香. 熏生死海王四

經數:一七三九

經名:新華嚴經論卷第三十七

頁數:九七七

上      欄

種魔皆昇法空已下總表十□向. 以十住十

行中願行和融生死涅槃眞俗二智悲智二門

使令自在. 十地依此而修. 成就法界自性無

作緣起道理. 以燒香塗香合香以表之. 令學

者易解. 皆倣此知之. 若十住十行十地中. 若

無□向大智力. 但得二乘之道. 不可有成佛

者故. 有修行之士. 大須善得其義明觀敎意

總別同異成壞六相. 從我唯知此調和香法

者. 明調和眞俗二諦智悲願行生死涅槃染

淨自在之香及以靑蓮花名號表之. 已下推

德昇進. 餘義如文自明

第二推德昇進中. 如諸菩薩已下至辭退而

去有十行經. 分爲五門. 一推德昇進. 二示善

知識方所. 三擧善知識所居城名樓閣. 四擧

船師名婆施羅. 五頂禮辭去. 隨文釋義者. 南

方義如初釋. 城名樓閣者. 此近南海下濕人

多以作樓閣而居. 亦約差別智. 以十□向中

和融萬法總別同異重重. 以立城名. 船師

婆施羅者. 此云自在. 明於生死海而得自在.

此爲十□向中以能入生死海行大慈悲. 以

爲戒體. 十住中以觀生死海十二緣生以爲

性自淸淨本. 唯佛智故. 以爲戒體. 十行之中

明工巧法相法. 算法世間技藝饒益衆生. 以

爲戒體. 此十□向以眞入俗處生死邊主導

衆生成慈悲行以爲戒體. 如是三位修戒各

有同異昇進法則. 船師者師以大慈悲爲戒

體. 常處生死海往來渡衆生故. 如歎德中具

明. 大意云. 具足成就無所著戒. 如船師渡人

不住此岸不住彼岸

中      欄

第一正入當位法門中從爾時善財已下至我

唯知此大悲幢行若有見我及以聞我與我同

住憶念我者皆悉不. 空於此段中分爲五門.

一念善知識敎思惟昇進. 二漸次遊行往詣

彼城. 三見其船師在城門外海岸上住. 四禮

敬合掌申其所心. 五船師授與善財自行法

門. 隨文釋義者. 見船師在城門外海岸上住

百千商人及餘大衆圍□. 此有二義. 一實有

此行. 以主導入海商 人及採寶者. 爲海險難

非聖智不知. 二表法. 以自得眞門出纏離苦.

以其願行成大悲海. 常臨生死海岸引接衆

生. 商人百千表戒波羅蜜中萬行圓滿. 無量

大衆表行遍周. 滿一切諸行. 經云. 往一切智

大寶洲因成就不壞摩訶衍因者. 摩訶云大.

衍云說. 所乘之敎. 總云大乘敎. 遠離二乘怖

畏生死住寂靜三昧旋還. 此明歎譽善財. 法

明能以寂靜三昧處生死旋還利生不出故.

善男子. 我知此海中一切寶洲一切寶處一切

寶類一切寶種一切寶器. 如是寶聖智所知

世間諸法. 表法者. 我知海中一切寶洲者. 明

達一切智洲. 一切寶處者. 善別賢能諸根利

純. 一切寶類者. 善知同行類別行類. 一切寶

種者. 善知大小乘差別種. 我知一切寶器者.

知衆生大小根器堪與何法而成就之. 一切寶

用者應根與法令任其作用. 一切寶境界者.

三乘三寶境界. 一切寶光明者. 三乘一乘智

慧大小光明. 我知淨一切寶者. 三十七道品

十波羅蜜五停心觀方便是. 淨一切智寶方

便鑽一切寶者. 止觀二門是出一切寶者. 善

下      欄

能依根敎令現智寶故. 作一切寶者. 以無相

智起差別智. 以大願風興大慈雲雨諸寶雨.

化一切衆生和合心境. 令使無依自能顯現

一切智寶故. 一切龍宮難處者. 淨土菩薩如

龍分有慈悲遊空神足一分自在. 夜叉喩聲

聞能害三毒亦得神通. 羅刹害難處者. 喩緣

覺居涅槃海能害無明及諸佛一切智種不現

前故. 如是等難悉皆以□向願力同處生死.

不害無明十二有支. 達取無明成種種智. 處

法界緣生自在門. 名爲悉皆□避[&FFFF]#其諸難.

亦善別知□□深淺者. 愛取有業深淺也. 波

濤遠近者. 情識想念攀緣多少. 水色好惡者

愛心善心. 亦善別知日月星宿運度數量晝

夜晨□晷漏延促者. 明了世事中明陰陽玄

像五星行度數風起時分晷漏四時延促皆悉

知之. 表法中明三位進修及三乘差別敎分

行門隨行隨根□轉軌則方法時熟日月歲劫

所經多少悉能知之. 其舡鐵木堅脆機關[&FFFF]#

滑水之大小風之逆順. 如是一切安危之相無

不明了者. 寶知此事. 表法者. 明善知三乘□

心堪入生死不堪入生死根品成熟及未成

熟. 一乘中菩薩第六住第六地. 現前處生死

中得出生死心. 三空智慧心三空智慧. 寂滅

現前. 七住七地菩薩於出生死中常處生死.

八住八地得無生忍現前菩薩無功智現前任

運利生. 九住九地學佛十力四無畏. 十住十

地十分與如來出世智慧解脫知見齊圓住佛

[&FFFF]#頂位. 十一地方學普賢神通妙行. 至普賢

行品方終. 如來出現品中佛果文殊普賢三

經數:一七三九

經名:新華嚴經論卷第三十七

頁數:九七八

上      欄

法法身根本智差別智方始理智大慈悲. 如

先發願. 稱願圓滿. 如三乘敎中後得智. 以普

賢行敎化衆生. 此一乘中敎法. 說似前後. 如

是昇進不出一刹那際. 三乘因前果. 後道滿

三祇. 一乘見道. 在初發心住住中加行. 行因在

十行十□向十地十一地. 如是舡之鐵木安

危[&FFFF]#滑悉知之. 乃至知根遲速應止卽止. 三

乘及以人天法中乃至五停心觀. 根若熟者

應行卽行. 令使昇進一乘法中. 以生死性十

二有支. 便爲法事大智用故. 已下大意如此.

善男子. 我將好舡運諸商衆至安隱道乃至

引至寶洲與其珍寶咸令充足然後將領還閻

色提者. 是事表法中. 明從初發心住得佛根

本智. 自此已去經後諸位中. 皆與說其妙法.

至於十地一切智之. 珍寶已滿. 十一地中. 還

當送至本所舊住生死海中. 以此所得一切

智之珍寶. 廣利無盡衆生. 此明約修行昇進

作如是說. 使令易解. 而亦不出生死海中成

大寶洲. 自餘如文自具. 此皆約事說託事表

法. 令衆生易解故. 此是第二不壞□向善知

識舡師云我將大舡如是往來無有令其一損

壞者. 若有衆生得見我身聞我法者. 令其永

不怖生死海. 必得入於一切智海者. 是不壞

□向義. 以戒波羅蜜爲主. 餘九爲伴. 約智門

中諸位通治約位門中. 以成大慈悲戒. 以海

中舡師所表往來常不出生死海故. 成大悲

幢行已下推德昇進

第二推德昇進中. 從如諸菩薩已下至辭退

而去. 有十行經. 約分爲五門. 一推德昇進.

中      欄

二示善知識所止之方三擧善知識所居之城

名可樂. 四擧善知識之名號曰無上勝. 五禮

敬辭去. 城名可樂者. 以長者善明斷決人間

種種諸事復能說出世之法. 衆生樂之不捨

故 . 城名可樂. 長者號無上勝者. 此是忍波羅

蜜門. 處衆行之中. 忍爲殊勝. 又德藝過世間

故. 號爲無上勝. 餘行約前歎德中所說

第一正入當位法門中從爾時善財童子已下

至一切處修菩薩行淸淨法門無依無作神通

之力. 於此段中約立五門. 一念善知識敎思

惟昇進. 二漸次經歷到於彼城. 三見無上勝

長者在其城東無憂林中. 無量商衆百千居

士之所圍□. 四投身於地禮敬而起. 五正申

所請隨文釋義者. 漸次經歷到彼城內見無

上勝在其城內者. 升進入位名內. 見無上勝

在城東者. 明以智利生爲東. 表不住本位. 東

方表智. 以就俗引衆生. 發明生位也. 四方表

慈悲. 如下以觀世音菩薩住金剛山之西阿

表慈悲位也. 以是第一切諸佛□向. 佛者覺

也. 以角宿在東方之宿. 以角主僧尼道士衆

善之門俗作此角計所主屬. 合作此覺也. 爲

主衆善門故. 角爲天門衆善也. 以此在城東

普賢智行. 以東表之. 表明衆善之首. 觀音

大慈悲行以西方表之. 以西方是金. 金爲白

虎. 主秋主殺. 以是經云明練十方儀式主方

神. 又主方神. 隨方□轉. 意明隨方法□轉

以度衆生. 然實大象性自無形體虛融而非

跡隨方表法. 法逐緣分. 聖人垂訓於俗纏. 還

以俗緣中事物而表法. 只如亡言之理. 不可

下      欄

以引□. 絶像眞原. 不可以益俗. 是故以方隅

而表法. 執之者還非利俗啓迷. 廢之者. 復失

今者利俗啓迷以城東. 是引迷明生起衆善

之義亦以房爲靑龍是世間福德之位. 無憂

林中者. 此主忍波羅 蜜. 以忍成滿處行無憂

故. 林者. 以此長者行遍十方隨形而廣蔭群

品. 以行廣多覆蔭故爲林. 亦以化他令無憂

故. 爲無憂林也. 無量商人百千居士之所圍

□者. 是所化之衆. 表以愚易智以智易愚以

惡易善. 亦爲商人. 常處生死. 以行仁德化利

群品. 名爲居士. 此約行釋. 善財童子觀長者

爲衆說法已以身投地. 表十□向大體約□

眞入俗以大慈悲善忍爲地. 再云我是善財

者. 表心法深重也. 亦明達我無我以成忍也.

已下長者告善財所行之行名. 成就至一切.

處菩薩行. 以明如一切諸佛□向十方一切

世界一切衆生所行無不遍故. 如下文具明.

如十住中. 從初至第三住見三比丘. 表從世

間修出世間法. 此從初□向見三長者. 是純

俗流. 合香船師無上勝等. 明從眞入俗名爲

□向. 此是等一切諸佛□向中善知識. 以忍

波羅蜜爲主. 餘九爲伴. 約智門中諸位通治.

約位門中治入生死海中忍不自在障. 令得

法忍自在. 前十住十行. 修出世間離苦忍. 此

位明入世間中成就慈悲餘饒益忍. 以此十

□向中捨身肉手足國城妻子. 有來乞者. 無

厭恨心倍增歡喜

第二推德昇進中. 從如諸菩薩已下至辭退

而去有十行半經. 分爲五門. 一推德昇進. 二

經數:一七三九

經名:新華嚴經論卷第三十七

頁數:九七九

上      欄

示善友所住之國. 三示善知識所居之城四

擧. 善知識名號. 五禮敬辭去. 城名迦陵林者.

此云相□諍. 以此比丘尼位. 同十住中第四

住十地中第四地. 出三界纏生如來家. 以□

眞入俗成無染慈. 明比丘是出俗義尼是慈

音. 明□向行位門非男女性. 示相表法也. 以

實而言. 此尼是此位法故. 以表以眞入俗和

融眞俗是非染淨二見諍故. 成法性理智處

俗. □眞無染之慈. 以滅眞俗有無染淨二見

□諍故. 成就第四至一切處□向. 行精進慈.

以此城名□諍林者. 明慈行遍周覆蔭廣多

故. 名爲林. 亦約此比丘尼報得莊嚴寶林樹

廣多. 故號爲林. 國名輪那此云勇猛者. 是精

進義. 爲此是第四精進波羅蜜此敎皆是託

處託事以表法也. 尼名師子頻申者. 約德行

成名. 如師子頻申者. 明慈悲適悅. 行遍十方

敎化衆生. 無有疲勞法樂義也. 如人身心舒

適悅樂也. 表比丘尼雖行遍十方善和□諍

心□出俗也. □向中處纏無染慈故

第一正入當位法門中從爾時善財童子已下

至我唯知此成就一切智解脫門. 於此段中

約分五段. 一漸次遊行至彼國城. 二周遍推

心此比丘尼. 三衆人告語比丘尼之所在. 四

善財詣勝光王日光園中觀察見比丘尼所有

依報五善財合掌申請所心. 比丘尼授與善

財自行之法. 如第四善財詣勝光王日光園

中. 觀察見比丘尼所有依報中. 及大衆莊嚴

有十三種. 一寶權莊嚴. 二七寶流泉陂池及

華莊嚴. 三寶樹下師子座莊嚴. 四衆寶嚴地.

中      欄

五林雨華香莊嚴. 六音樂樹及衆寶鈴樂音和

鳴莊嚴. 七天衣莊嚴. 八昔千寶樓閣莊嚴及

寶蓮莊嚴. 九如須彌[&FFFF]#光明莊嚴. 十宮殿莊

嚴. 十一歎比丘尼所有功德出世善根供養

諸佛之所生起. 十二歎比丘尼志德三業現

化業用周遍見者不空. 十三明大衆圍□. 此

已下三十種衆. 皆明此比丘尼攝生行遍隨

根授法各各不同. 直至十一地金剛智. 次□

佛位已來衆. 總皆攝化明一位遍五位行故.

一一位皆然. 皆行遍法界. 如是重重鍊磨. 以

五十三法一百一十城法. 方稱總別同異成

壞無盡自在之法. 一一位中皆遍一切位也.

爲顯一法遍多故. 以一位遍一切行故. 爲

顯多法入一法故. 以五位五百法門入一法

故. 明總不異別別不異總如網相入也. 如上

勝光王之所捨施者. 是直表法者. 明一切智

忍慈三法總會故. 比丘出家捨飾好是忍義.

尼是慈悲義. 勝光王. 是智明以願力□向入

俗行精進行和會忍智慈總攝五位之行總爲

一法界體用故. 以師子頻申是法界門中法悅

樂故. 從此精進行中. 會此三法忍智慈. 至第

七第八□向位中. 見觀音正趣菩薩. 方始齊

故. 後之二位修佛十力作用也. 前三長者非

無此智忍慈. 此約昇進勝劣言之長者. 表智

多悲劣. 尼表悲心處世無染. 童女表染而不

汚. 波利質多羅樹者. 此云香遍. 此樹莖枝葉

悉皆遍熏□利諸天. 此乃約行遍熏法界. 迦

□衣. 此云細綿衣. 婆樓那天此云水天. 普眼

捨得等十般若門. 如經具明. 是比丘尼所說

下      欄

之法. 如是無數百萬般若門. 日光園者. 以忍

智慈爲園體. 善財合掌住立申請不致禮敬

但與園中衆樹悉皆右□者. 表明衆樹是行

報生. 明以衆行園林以忍智慈三法具故. 以

表三行圓滿但與行圍□. 是所敬法故. 無

別禮也. 與衆樹圍□. 明會入忍智慈三行故.

是此位精進義. 善財申請比丘尼與法名成就

一切智者. 此約根本智中忍智慈悲. 一切差

別智. 從此三法而具足出生. 此攝化之衆. 直

至十地之後金剛智神通. 善財又請此法門

境界如何. 如經云. 善男子. 我入此智光明門

得出生一切法三昧王以此三昧故得意生身

已下. 是此法門所作業用境界. 如經具明. 大

意約以根本智起忍智慈悲萬行. 大用自在

差別法門. 稱法界境界故. 從此樣式修行相

稱. 卽號觀世音. 亦名正趣菩薩. 無功之智及

慈悲齊等故. 是故第七□向中親世音與正

趣同會一處善男子我見一切衆生不分別衆

生相以智眼明見故乃至聽聞語言音聲佛法

僧皆無所著以智眼所見法眠所知故已下.

推德令善財昇進

第二如諸菩薩摩訶薩已下. 是推德昇進. 於

此昇進分中有十二行經. 分爲五門. 一推德

昇進. 二示善知識方所及所居之國. 三擧所

居之城名寶莊嚴. 四示善知識名號. 五禮敬

辭去. 南方如初釋國名險難者. 爲此女人行

禪波羅蜜門. 歎德之中. 一身端坐充滿法界.

於自身中現一切. 善惡境界總以法界禪

體遍該. 普含衆行. 普攝衆生. 普皆同事. 徹

經數:一七三九

經名:新華嚴經論卷第三十七

頁數:九八○

上      欄

滿十方一切諸境. 或有世人見其染行者. 見

難信故. 號國名險難也. 城名寶莊嚴者. 見聞

難信名爲險難. 信而悟入心境皆無. 稱性惑

除光死永盡獲自神通. 名寶莊嚴. 明二乘及

出纏菩薩離而不爲名爲解脫. 此十□向中.

第五□向出纏行中. 第五淸淨無染禪. 入於

世間. 同爲俗事. 遍行利生之中. 乃至示行染

法. 未曾一念染汚之心. 故號女也. 而實體中

非男非女. 以取妙智理性. 本眞大慈悲體如

女. 非如世情起男女等見. 若存世情起男女

見者. 亦自不見此之法門. 此約菩薩以妙智

用起慈悲之行. 宜同俗行. 周備十方. 對現色

身. 應宜設化. 於此位中表菩薩有如是德. 處

眞不證. 在纏不汚. 法門遍周法界. 誰是誰非.

此非世情思度故. 亦非世情愚惑所行. 自非

智徹眞原行齊法界. 宜應所爲知根備俗者.

方能體會斯道歟. 婆須蜜女者. 此云世友. 或

云天友. 爲遍與天人作師友故. 或云以寶易

財. 或示現世間□染之行. 易以財事. 此皆世

行難可了知三界六道人天地獄無行不備

也. 此是不染而染. 唯普賢智所及

第一正入當位法門中從爾時善財童子已下

至我唯知此菩薩貪欲解脫門. 於此段

中約立五門. 一念善知識敎思惟昇進. 二漸

次遊行至險難國寶莊嚴城. 三處處推心婆

須蜜女. 四於此城內市?之北於自宅內而

得見之. 五見之禮敬正申所定. 隨文釋義中.

善財見於市?之北自宅中住者. 以生死煩

多爲市?. 北爲坎位. 是北方主黑也. 是衆迷

中      欄

愚衆生之位也. 菩薩居此迷流愛海. □□之

處. 同行接生令其發明. 自宅中住者. 以衆生

生死海是菩薩自所住宅. 菩薩以大悲故. 住

一切衆生生死宅中. 度脫衆生. 成就普賢之

行. 具足無量功德. 如經云. 善財童子往詣其

門見其住宅廣博嚴麗已下. 廣說莊嚴. 此是

初見其依報. 次爾時善財見此女人顔貌端

嚴乃至皮膚金色是見其正報及諸藝能已

下. 具如經說. 爾時善財前詣其所已下申請

所心. 善男子已下. 正授善財所行之法. 菩薩

解脫名離貪欲際. 以此解脫隨其樂欲而爲

現身. 十方三界所見不同. 如經具明. 又經云.

若有衆生暫見我者. 卽離貪欲得菩薩歡喜

三昧者. 明有信者而修禪定禪悅其心故. 若

有衆生暫與我語者卽離貪欲得菩薩無量音

聲三昧者. 明從定發慧了音聲無體. 若有衆

生執我手者卽離貪欲得菩薩遍往一切佛刹

三昧者. 是引接義. 如是已下昇座. 是無相智

增暫觀於我見觀照義. 頻申是法悅義. 目瞬

是見諦入佛智境也. 抱持於我者. 攝受不捨

衆生義. □我脣吻者. 受敎說法義. 凡有親近

於我一切皆得離貪欲際入菩薩一切智地

者. 都擧諸有親近無空過者皆獲一切智門.

此明二乘及出纏菩薩但心離苦. 未入大慈

悲入於生死海同事接生不達法界自在智

王. 處染淨而無垢會無依普光明智圓滿十

方. 任運利生無縛無解. 方名永離貪欲際也.

厭而出纏無大悲行. 智未究竟. 有所依在. 修

行不應. 以有所得心一分無相無願無作空.

下      欄

解脫門. [&FFFF]#以爲足. 應修智悲發起願心. 誓度

衆生. 學差別智. 盡三界法. 無不皆知明. 用三

界事便成法界. 善照自他十二緣生. 成一切

智. 了無邊劫與今無二. 不心餘處別有出世

解脫涅槃. 以無作無依智. 印三界法本如是

無別思心. 一依十住十行十□向法門圓會

自當稱. 此婆須蜜女. 是會第五無盡功德藏

□向門. 爲以行齊. 生死是非見亡. 以法界禪

門眞俗二染俱盡. 以性等法界智周有無. 無

行不行. 無生不利. 招多福德故. 名無盡功德

藏. 善財白言聖者種何善根修何功德已下.

其女與善財說自往昔因. 高行如來出世爲

長者妻布施寶錢. 及文殊師利勸發大菩提

心. 以是因緣得如斯解脫. 我唯知此離貪欲

際解脫者. 明往因以捨所重寶錢. 是離貪. 文

殊師利勸發無上菩提心. 是離欲. 如一寶錢.

其所施不多. 爲心貴重故. 能捨與多非異. 此

是無盡功德藏□向. 亦以禪波羅蜜爲體. 明

圓通諸法. 是寶錢義. 約智門中諸位通治. 約

位以第五□向中. 以出世禪入於生死. 眞俗

染淨不自在障行不自在. 遍衆生障治令自

在故

第二推德昇進中. 從如諸菩薩摩訶薩已下.

至辭退而去. 有六行經. 分爲五門. 一推德昇

進. 二示其方所及以城名善度. 三擧善知識

居士名□瑟□羅. 四擧善知識所行事業供

養□檀塔座. 五禮敬辭退而去. 隨文釋義者.

南方如初德. 城名善度者. 約此居士善度衆

生故. 居士名□瑟者. 此云法□羅者. 此云